# **DECIZIA ETAPEI DE ÎNCADRARE**

## Nr. din .12.2018

Ca urmare a solicitării de emitere a acordului de mediu adresate de **SC Vivat Construct SRL**, cu sediul în com. Şcheia, str. Humorului, nr. 66, camera 7, judeţul Suceava, înregistrată la APM Suceava cu nr. 12561/23.11.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.12.2018, că proiectul ***Balastiera Boroaia-Staţie de sortare*** propus a fi amplasat în com. Boroaia nu se supune evaluării impactului asupra mediului şi **se supune evaluării adecvate,** amplasamentul perimetrului de exploatare fiind situat în **situl NATURA 2000 ROSCI 0365-Râul Moldova între Păltinoasa şi Ruşi.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Lucrările propuse constau în:

- scopul investiţiei este recalibrarea şi decolmatarea albiei minore a râului Moldova şi mărirea secţiunii de scurgere. Se urmăreşte corectarea uşoară a traseului în plan a albiei minore, dirijarea debitului râului pe central albiei minore şi stabilizarea talvegului.

- perimetrul *Boroaia-Staţie de sortare* este situat în com. Boroaia, în albia minoră a râului Moldova, pe malul drept, între bornele CSA nr. 82-81, la 2950 m aval de podul rutier de pe DN 15C şi la 1450 m aval de confluenţa râului Moldova cu râul Rîşca.

- accesul în perimetru se va realiza din DJ 155 B Bărăşti-Drăgăneşti, pe un drum neclasificat, situate în islazul Bărăşti, până la staţia de sortare amplasată la 1 km aval de perimetrul de exploatare şi în continuare pe un drum de exploatare existent de pe malul drept al râului Moldova.

- perimetrul de exploatare are formă poligonală cu S= 30.000 mp, Lmed= 458 m şi Bmed= 65,5 m. Adâncimea maximă de exploatare va fi de 2,00 m, iar cea medie de 1,43 m, fără a coborî sub cota talvegului natural al râului.

- exploatarea se va face în lungul cursului râului Moldova, prin retragere din aval spre amonte, în fâşii longitudinale succesive şi paralele cu râul pe tot parcursul perimetrului, în condiţii de corecţie şi regularizare a cursului de apă.

- pilieri de siguranţă: 2,95 km faţă de podul de pe DN 15 C;

Coordonatele STEREO 70 ale perimetrului de exploatare:

|  |  |  |
| --- | --- | --- |
| Nr. pct. | X | Y |
| 1 | 653573 | 602021 |
| 2 | 653612 | 602051 |
| 3 | 653446 | 602435 |
| 4 | 653368 | 602374 |

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa şi Ruşi.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0365-Râul Moldova între Păltinoasa şi Ruşi.**

c). Necesitatea stabilirii dacă proiectul propus afectează aria protejată **NATURA 2000 ROSCI 0363- Râul Moldova între Păltinoasa şi Ruşi.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Chim. Adina Hobjilă Ing. Doru Cojocaru**